CELEX: 32022D0793
Language: da
Date: 2022-05-16 00:00:00
Title: Rådets afgørelse (EU) 2022/793 af 16. maj 2022 om den holdning, der skal indtages på Den Europæiske Unions vegne i Associeringsrådet nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, til vedtagelsen af associeringsdagsordenen mellem EU og Georgien for 2021-2027

20.5.2022   
               
               
                  DA
               
               
                  Den Europæiske Unions Tidende
               
               
                  L 141/47
               
            
         RÅDETS AFGØRELSE (EU) 2022/793
         af 16. maj 2022
         om den holdning, der skal indtages på Den Europæiske Unions vegne i Associeringsrådet nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, til vedtagelsen af associeringsdagsordenen mellem EU og Georgien for 2021-2027
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (1) (»aftalen«) blev undertegnet den 27. juni 2014 og trådte i kraft den 1. juli 2016.
                  
               
                     (2)
                  
                  
                     I henhold til aftalens artikel 406, stk. 1, har Associeringsrådet beføjelse til at vedtage henstillinger med henblik på at opfylde aftalens mål.
                  
               
                     (3)
                  
                  
                     For at lette anvendelsen af aftalen er parterne blevet enige om at fastlægge en associeringsdagsorden med en liste over prioriteter for deres fælles arbejde fordelt på sektorer.
                  
               
                     (4)
                  
                  
                     Associeringsrådet skal vedtage en henstilling om associeringsdagsordenen mellem EU og Georgien for 2021-2027 ved skriftlig procedure.
                  
               
                     (5)
                  
                  
                     Den holdning, der skal indtages på Unionens vegne i Associeringsrådet, bør fastlægges, da associeringsdagsordenen mellem EU og Georgien for 2021-2027 vil danne grundlag for programmeringen inden for rammerne af instrumentet for naboskab, udviklingssamarbejde og internationalt samarbejde — et globalt Europa, som er oprettet ved Europa-Parlamentets og Rådets forordning (EU) 2021/947 (2).
                  
               
                     (6)
                  
                  
                     Unionens holdning i Associeringsrådet bør derfor baseres på det udkast til henstilling, der er knyttet til denne afgørelse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Associeringsrådet EU-Georgien nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, til vedtagelsen af associeringsdagsordenen mellem EU og Georgien for 2021-2027, baseres på det udkast til henstilling fra Associeringsrådet, der er knyttet til denne afgørelse.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 16. maj 2022.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EUT L 261 af 30.8.2014, s. 4.
         
            (2)  Europa-Parlamentets og Rådets forordning (EU) 2021/947 af 9. juni 2021 om oprettelse af instrumentet for naboskab, udviklingssamarbejde og internationalt samarbejde — et globalt Europa, og om ændring og ophævelse af Europa-Parlamentets og Rådets afgørelse nr. 466/2014/EU og ophævelse af Europa-Parlamentets og Rådets forordning (EU) 2017/1601 og Rådets forordning (EF, Euratom) nr. 480/2009 (EUT L 209 af 14.6.2021, s. 1).
      
      
         
            
               UDKAST TIL
            
            ASSOCIERINGSRÅDET EU-GEORGIENS HENSTILLING Nr. 1/2022
            af …
            om associeringsdagsordenen mellem EU og Georgien for 2021-2027
            ASSOCIERINGSRÅDET EU-GEORGIEN HAR —
            under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, og
            ud fra følgende betragtninger:
            
                        (1)
                     
                     
                        Associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (1) (»aftalen«) blev undertegnet den 27. juni 2014 og trådte i kraft den 1. juli 2016.
                     
                  
                        (2)
                     
                     
                        I henhold til aftalens artikel 406, stk. 1, har Associeringsrådet beføjelse til at fremsætte henstillinger med henblik på at opfylde aftalens mål.
                     
                  
                        (3)
                     
                     
                        Efter aftalens artikel 420, stk. 1, træffer parterne alle fornødne almindelige eller særlige foranstaltninger til at opfylde deres forpligtelser i henhold til aftalen, og de drager omsorg for, at aftalens mål virkeliggøres.
                     
                  
                        (4)
                     
                     
                        I artikel 11 i Associeringsrådets forretningsorden åbnes der mulighed for at træffe afgørelser eller fremsætte henstillinger ved skriftlig procedure, hvis begge parter er enige herom.
                     
                  
                        (5)
                     
                     
                        Unionen og Georgien er blevet enige om at konsolidere deres partnerskab ved at nå til enighed om et sæt prioriteter for perioden 2021-2027 (»associeringsdagsordenen mellem EU og Georgien for 2021-2027«) for det fælles arbejde med henblik på at nå målene om politisk associering og økonomisk integration som fastsat i aftalen.
                     
                  
                        (6)
                     
                     
                        Parterne i aftalen er blevet enige om teksten til associeringsdagsordenen mellem EU og Georgien for 2021-2027, der vil støtte gennemførelsen af aftalen og koncentrere samarbejdet om fælles interesser, der er fastlagt i fællesskab —
                     
                  VEDTAGET DENNE HENSTILLING:
            
               Artikel 1
               Associeringsrådet henstiller, at parterne gennemførerassocieringsdagsorden mellem EU og Georgien for 2021-2027 som fastsat i bilaget (2)
                  *.
            
            
               Artikel 2
               Associeringsdagsordenen mellem EU og Georgien for 2021-2027, jf. bilaget, erstatter den associeringsdagsorden mellem EU og Georgien, der blev vedtaget den 20. november 2017.
            
            
               Artikel 3
               Denne henstilling får virkning på dagen for vedtagelsen.
            
            
               Udfærdiget i Tbilisi, [dag. måned år].
               
                  
                     På Associeringsrådets vegne
                  
                  
                     Formand
                  
               
            
            
               (1)  EUT L 261 af 30.8.2014, s. 4.
            
               (2)  Jf. dokument ST 8327/22 ADD 2 på https://register.consilium.europa.eu.